
1. ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ 


	Α/Α
	ΠΕΡΙΓΡΑΦΗ
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ/ ΠΑΡΑΤΗΡΗΣΕΙΣ

	1
	ΑΝΤΙΚΕΙΜΕΝΟ ΣΥΜΒΑΣΗΣ 

Το αντικείμενο της σύμβασης αφορά στην παροχή Υπηρεσιών Εγκιβωτισμού, Καταγραφής, Μεταφοράς, Ασφαλούς Φύλαξης και Ασφαλούς Διαχείρισης Αρχείων του Νοσοκομείου.
Το προς φύλαξη αρχείο, θα παραλαμβάνεται, τμηματικά από τους χώρους του Νοσοκομείου όπου βρίσκεται σήμερα κατόπιν σχετικού αιτήματος μας και θα μεταφέρεται για φύλαξη και διαχείριση στις εγκαταστάσεις του Αναδόχου.
Ο συνολικός όγκος αρχείου που αναμένεται να εγκιβωτιστεί, και να φυλαχθεί στις εγκαταστάσεις του Αναδόχου για χρονικό διάστημα έως δύο (2) έτη εκτιμάται σε 800 περίπου κιβώτια που αναλογεί σε περίπου 20.000 φακέλους. 
Σκοπός είναι να μεταφερθούν τα αρχεία με ασφάλεια στις εγκαταστάσεις του Αναδόχου, όπου και θα γίνεται η καταγραφή αυτών, η φύλαξη και η διαχείρισή τους. 

	ΑΝΤΙΚΕΙΜΕΝΟ ΣΥΜΒΑΣΗΣ 
Το αντικείμενο της σύμβασης αφορά στην παροχή Υπηρεσιών Εγκιβωτισμού, Καταγραφής, Μεταφοράς, Ασφαλούς Φύλαξης και Ασφαλούς Διαχείρισης Αρχείων του Νοσοκομείου.
Το προς φύλαξη αρχείο, θα παραλαμβάνεται, τμηματικά από τους χώρους του Νοσοκομείου όπου βρίσκεται σήμερα κατόπιν σχετικού αιτήματος μας και θα μεταφέρεται για φύλαξη και διαχείριση στις εγκαταστάσεις του Αναδόχου.
Ο συνολικός όγκος αρχείου που αναμένεται να εγκιβωτιστεί, και να φυλαχθεί στις εγκαταστάσεις του Αναδόχου για χρονικό διάστημα έως δύο (2) έτη εκτιμάται σε 800 περίπου κιβώτια που αναλογεί σε περίπου 20.000 φακέλους. 
Σκοπός είναι να μεταφερθούν τα αρχεία με ασφάλεια στις εγκαταστάσεις του Αναδόχου, όπου και θα γίνεται η καταγραφή αυτών, η φύλαξη και η διαχείρισή τους. 

	ΚΑΤΑΓΡΑΦΗ ΚΑΙ ΚΑΤΑΧΩΡΗΣΗ ΣΕ ΗΛΕΚΤΡΟΝΙΚΗ ΠΛΑΤΦΟΡΜΑ  

Η καταγραφή θα γίνεται από εξειδικευμένη ομάδα προσωπικού του Αναδόχου ιδιαίτερα έμπειρη σε αυτή την εργασία. Η διαδικασία θα αφορά όλο το υλικό που είναι σε κιβώτια/κλασέρ-φακέλους Ο Ανάδοχος διαθέτει ηλεκτρονική βάση δεδομένων («αποθήκη Αρχείων»), προσβάσιμη, μέσω διαδικτύου (Internet) από 2 χρήστες του Φορέα στους οποίους θα διατεθεί συγκεκριμένη άδεια χρήσης της πλατφόρμας. Στην παραπάνω βάση, για κάθε Αρχείο του Φορέα θα αναφέρεται ο γραμμωτός κώδικας του κιβωτίου καθώς και οι γραμμικοί κώδικες (barcodes) των Αρχείων (φακέλων/κλασέρ) οι οποίοι θα δοθούν και θα επικολληθούν από τον Ανάδοχο κατά την παραλαβή / καταχώρηση αυτών καθώς και συνοπτική περιγραφή των Αρχείων με  πεδία που θα συμφωνηθούν. Η παραπάνω ηλεκτρονική βάση δεδομένων θα είναι «κυριότητα» του Φορέα. 
Ο Ανάδοχος, οφείλει να καταχωρεί στην ανωτέρω βάση διαχείρισης των αρχείων το παρεληφθέν αρχείο, εντός μηνός από την παραλαβή του,  με τα εξωτερικά χαρακτηριστικά αυτού. Οι φάκελοι ασθενών καταγράφονται με αρ. μητρώου , ονοματεπώνυμο , ημερομηνία εισόδου και εξόδου και κλινική όταν αυτά είναι γραμμένα στον φάκελο. Προ της κάθε παραλαβής το νοσοκομείο θα παραδίδει λίστα με τα παραπάνω στοιχεία στον ανάδοχο. Λοιπά αρχεία καταγράφονται με ότι είναι χαρακτηρισμένα επί των κουτιών. 
Αν μετά από ελέγχους προκύψουν λάθη καταγραφής αρχειακού υλικού, τότε ο Ανάδοχος υποχρεούται να επαναλάβει τη καταγραφή του συγκεκριμένου αρχείου ή τη διόρθωση των λαθών

	ΑΣΦΑΛΗΣ ΦΥΛΑΞΗ ΚΑΙ ΔΙΑΧΕΙΡΙΣΗ ΕΓΚΙΒΩΤΙΣΜΕΝΟΥ ΑΡΧΕΙΟΥ ΓΙΑ ΔΥΟ (2) ΕΤΗ

Ο Ανάδοχος θα παρέχει φύλαξη του αρχείου, σε χώρους με κατάλληλα συστήματα Πυροπροστασίας / Πυρασφάλειας όπως εκείνο θα παραλαμβάνεται, με ανάλογη ποιοτική και ποσοτική επιβεβαίωση και το οποίο θα έχει εγκιβωτιστεί σε συσκευασμένα κιβώτια που θα προφυλάσσουν τους φακέλους από τις πιθανές φθορές που σχετίζονται με την μεταφορά και θα μεταφέρεται με ασφάλεια από τον Ανάδοχο. Τα αρχεία και τα κιβώτια αυτά θα προωθούνται για ασφαλή φύλαξη, σε συγκεκριμένο ράφι το καθένα. Η ταξινόμηση- αντιστοίχιση κάθε κιβωτίου με την θέση του θα πραγματοποιείται με ιχνηλάτηση –με νέα επικόλληση Γραμμωτού κώδικά όπου απαιτείται- και αντιστοίχιση του barcode του κιβωτίου με τον κωδικό της θέσης. 
Ο Ανάδοχος θα διαθέσει σύγχρονες εγκαταστάσεις φύλαξης και διαχείρισης φυσικού και με ηλεκτρονικά μέσα. 
Ο Ανάδοχος θα διαθέσει κτιριακές εγκαταστάσεις κατασκευασμένες με αντιπλημμυρικές και αντισεισμικές προδιαγραφές. Συγκεκριμένα τα κτίρια που θα διαθέσει θα είναι κατασκευασμένα μετά το 2002 σύμφωνα με τις αναθεωρημένες αντισεισμικές προδιαγραφές και σύμφωνα με τις σχετικές τεχνικές αντιπλημμυρικές προδιαγραφές. 
Τα ράφια θα είναι βιομηχανικού τύπου, υπερυψωμένα κατά 20 cm από το έδαφος και κατασκευασμένα μετά από στατική μελέτη για το ενδεχόμενο σεισμού. Την επίβλεψη της προσθήκης νέων ραφιών και την εφαρμογή των μέτρων προστασίας (Health and Safety) στις εγκαταστάσεις που θα χρησιμοποιηθούν θα την έχει αρμόδιο στέλεχος (Τεχνικός Ασφαλείας). 
Οι εγκαταστάσεις θα διαθέτουν εμπεριστατωμένα συστήματα πυρανίχνευσης με πολυζωνική κατάτμηση ανιχνευτών καπνού που σε συνδυασμό με την πυρόσβεση θα καλύπτουν κατά τον καλύτερο δυνατό τρόπο τους χώρους από πιθανούς κινδύνους.
Στις εγκαταστάσεις θα υπάρχουν εγκατεστημένες πολλαπλές γραμμές πυρόσβεσης με συστήματα καταιονισμού (σε διαδρόμους-roof sprinklers και ανάμεσα στα ράφια - in rack sprinklers) ενώ το πυροσβεστικό συγκρότημα θα έχει ωριαία αυτονομία που υπερκαλύπτει τον χρόνο απόκρισης της Πυροσβεστικής.
Οι χώροι θα είναι χωρισμένοι σε πυροδιαμερίσματα για την ελαχιστοποίηση καταστροφών και θα υπάρχουν κατανεμημένοι πυροσβεστήρες βάσει σχεδίου πυρασφάλειας.
Θα διαθέτουν εξελιγμένα συστήματα ηλεκτρονικής ασφάλειας, συναγερμό και σύστημα περιμετρικής φύλαξης  που θα παρακολουθούνται από κέντρο λήψης σημάτων με το οποίο θα είναι συνδεδεμένες όλες οι εγκαταστάσεις.
Θα διαθέτουν κλειστό κύκλωμα τηλεόρασης (CCTV) και κάμερες με ανιχνευτή κίνησης και διακράτηση των εικόνων/βίντεο, Access Control με ξεχωριστά level εισόδου.
Επίσης θα διασφαλίζεται η συνεχής λειτουργία των συστημάτων με UPS, γεννήτριες.
Ακολουθώντας τις απαιτήσεις του προτύπου ISO 27001 και τις διεθνείς πρακτικές διαχείρισης φυσικού αρχείου (record management), ο Ανάδοχος θα εφαρμόσει μία σειρά μέτρων σε επίπεδο φυσικής ασφάλειας: 
Οι υπηρεσίες φύλαξης αρχείου πρέπει να βασίζονται στην εφαρμογή ενός ώριμου συστήματος ποιότητας που βασίζεται στις απαιτήσεις του πρότυπου ISO 9001 καθώς και ενός ώριμου συστήματος διασφάλισης της ασφαλείας, όπου οι κίνδυνοι που αφορούν την εμπιστευτικότητα, την ακεραιότητα και τη διαθεσιμότητα των πληροφοριών εκτιμώνται, ανασκοπούνται και αντιμετωπίζονται με διαδικασίες και μέτρα που προτείνονται από το σύστημα ασφάλειας που βασίζεται στα πρότυπα της σειράς ISO 27001. Και τα δυο συστήματα έχουν αξιολογηθεί και πιστοποιηθεί από Διαπιστευμένους φορείς.
Συγκεντρωτικά ο Ανάδοχος θα πρέπει να διαθέτει όλες τις απαιτούμενες πιστοποιήσεις ασφάλειας και ποιότητας λειτουργίας για το συγκεκριμένο αντικείμενο, ήτοι
· TUV AUSTRIA EN ISO 27001:2022 για την Ασφάλεια της Πληροφορίας
· TUV AUSTRIA EN ISO 27701:2019 για την Προστασία των Προσωπικών Δεδομένων
· TUV AUSTRIA EN ISO 14001:2015 για την Περιβαλλοντική Διαχείριση
· TUV AUSTRIA EN ISO 22301:2019 για την Επιχειρησιακή Συνέχεια και Ανάκαμψη από Καταστροφή
· TUV AUSTRIA ΕΝ ISO 9001:2015 Διαχείρισης της Ποιότητας
· TUV AUSTRIA EN ISO 30301:2019, για τη Διαχείριση Αρχείων
· TUV AUSTRIA ΙSO/TR 13028:2010, για την Ψηφιοποίηση Εγγράφων
· TUV AUSTRIA ΕΝ ISO 45001:2018, για την Διαχείριση Υγείας & Ασφάλειας στην Εργασία
· TUV AUSTRIA EN ISO 37001:2016 για την Καταπολέμηση της Διαφθοράς & Δωροδοκίας

	ΑΝΑΚΤΗΣΗ ΑΡΧΕΙΩΝ ΕΙΤΕ ΣΕ ΨΗΦΙΑΚΗ ΜΟΡΦΗ ΕΙΤΕ ΣΕ ΦΥΣΙΚΟ ΑΡΧΕΙΟ

Το νοσοκομείο θα μπορεί να πραγματοποιεί  ανακτήσεις, φυσικές και ηλεκτρονικές μέσω της πλατφόρμας καταχώρισης και διαχείρισης των αιτημάτων. 
Οι υπηρεσίες διαχείρισης του αρχείου περιλαμβάνουν την εξυπηρέτηση αιτημάτων Ανάκτησης αρχειακού υλικού: 
• με φυσική παράδοση κιβωτίων ή φακέλων ή 
• με ηλεκτρονική αποστολή μεμονωμένων εγγράφων αφού αυτά σαρωθούν (on-demand scanning).
 
Οι ανακτήσεις και παραδόσεις αρχείων θα γίνονται κατόπιν καταχώρισης σχετικού αιτήματος του Νοσοκομείου στην πλατφόρμα διαχείρισης αιτημάτων, σύμφωνα με τις απαραίτητες εξουσιοδοτήσεις που θα έχουν οριστεί. 

Κατά την παραλαβή του ανακτηθέντος αρχείου εξουσιοδοτημένα στελέχη του Νοσοκομείου  υπογράφουν επί της Εντολής Ανάκτησης (Workorder) και του Δελτίου Αποστολής (και λαμβάνει αντίγραφα αυτών) και τέλος επί του Ηλεκτρονικού PDA  

	ΕΜΠΙΣΤΕΥΤΙΚΟΤΗΤΑ - ΕΧΕΜΥΘΕΙΑ - ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ
Όλα τα έγγραφα, στοιχεία και πληροφορίες που λαμβάνει ο Ανάδοχος από το Νοσοκομείο στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με το Νοσοκομείο, είναι εμπιστευτικά. 
Ο Ανάδοχος, καθ’ όλη τη διάρκεια της Σύμβασης, αλλά και μετά τη λήξη ή λύση αυτής, , αναλαμβάνει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα ή πληροφορίες που θα περιέλθουν σε γνώση του κατά την εκτέλεση των υπηρεσιών και την εκπλήρωση των υποχρεώσεων του. 
Ο Ανάδοχος έχει την υποχρέωση να διασφαλίζει την τήρηση των απαιτήσεων εχεμύθειας της ανωτέρω παραγράφου από το προσωπικό του, τους τυχόν υπεργολάβους και κάθε άλλο τρίτο πρόσωπο που χρησιμοποιεί. Επίσης υποχρεούται να ενημερώνει αμέσως το Νοσοκομείο για κάθε απώλεια ή μη εξουσιοδοτημένη αποκάλυψη ή και χρήση στοιχείων που θα υποπέσει στην αντίληψή του. 
Ο Ανάδοχος υποχρεούται να προστατεύει το απόρρητο και τα αρχεία που αφορούν σε προσωπικά δεδομένα ατόμων και που τυχόν έχει στην κατοχή του για την υλοποίηση της σύμβασης, ακόμη και μετά τη λήξη της, να επιτρέπει το Νοσοκομείο, και στα άτομα που ορίζονται από το Νοσοκομείο να διενεργούν, κατόπιν έγγραφης αιτήσεως, ελέγχους των τηρούμενων αρχείων προκειμένου να αξιολογηθεί η δυνατότητα υλοποίησης και ολοκλήρωσης του Έργου με βάση τα αναφερόμενα στη Σύμβαση. 
Ο Ανάδοχος οφείλει να λάβει όλα τα αναγκαία μέτρα προκειμένου να διασφαλίσει, ότι και οι υπάλληλοι/ συνεργάτες / υπεργολάβοι του, γνωρίζουν και συμμορφώνονται με τις παραπάνω υποχρεώσεις. Τα συμβαλλόμενα μέρη συμφωνούν ότι σε περίπτωση υπαιτιότητας του Αναδόχου στην μη τήρηση των παραπάνω υποχρεώσεων εχεμύθειας, ο Ανάδοχος θα καταβάλλει στο νοσοκομείο ποινική ρήτρα ίση με το ποσό της αμοιβής του από τη Σύμβαση. Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου. 
Σε περίπτωση αθέτησης από τον Ανάδοχο της ως άνω υποχρέωσής του, το Νοσοκομείο διατηρεί το δικαίωμα να καταγγείλει τη Σύμβαση, κατά τα οριζόμενα στην παρούσα, ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής ίση με το ποσό της σύμβασης. 
Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στο Νοσοκομείο δυνάμει της Σύμβασης και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι του Νοσοκομείου δυνάμει της Σύμβασης. 
Η εμπιστευτικότητα αίρεται αυτοδικαίως σε περίπτωση εκκρεμούς δίκης, ένστασης, διαιτησίας, στο απολύτως αναγκαίο μέτρο και αποκλειστικά για χρήση της από τα μέρη, τους δικαστικούς παραστάτες καθώς και τους δικαστές της διαιτησίας. ΑΡΘΡΟ 23 - ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ 
Ο Ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019). 
Ειδικότερα: 
α. Οι πληροφορίες του Νοσοκομείου οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46). 
β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στο Νοσοκομείο, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα με το αντικείμενο των υπηρεσιών που έχει αναλάβει να παρέχει. 
γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες του Νοσοκομείου. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων. 
δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών του Νοσοκομείου, από τον Ανάδοχο, ανήκουν κατ' αποκλειστικότητα στο Νοσοκομείο. 
ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση. 
στ. Ο Ανάδοχος δεσμεύεται δυνάμει της παρούσας Σύμβασης να μην αποκαλύπτει, κοινοποιεί, διαθέτει πληροφορίες εμπιστευτικού χαρακτήρα ή να επιτρέπει ή να καθιστά δυνατή την πρόσβαση οποιοδήποτε τρίτου άμεσα ή έμμεσα την κοινοποίηση ή δημοσιοποίηση εμπιστευτικών πληροφοριών σε οποιονδήποτε τρίτο. 


	ΝΑΙ
	
	


Ο πίνακας συμμόρφωσης της πρόσκλησης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει: 

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. 
2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης. 

ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	

	
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 

	Αναφερόμενοι στην πρόσκληση με αριθμό……….  για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη  απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

τηρεί το σύνολο της ελληνικής Εργατικής κι Ασφαλιστικής Νομοθεσίας 
αποδέχονται ανεπιφύλακτα τους όρους της παρούσας πρόσκλησης,
η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, 
τα προσφερόμενα είδη/υπηρεσίες καλύπτουν τις τεχνικές προδιαγραφές της παρούσας πρόσκλησης, 
τα στοιχεία που αναφέρονται στην προσφορά είναι αληθή και ακριβή, 
παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση της πρόσκλησης, 
συμμετέχει με μόνο μία προσφορά στο πλαίσιο της παρούσας πρόσκλησης, 
τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, 
δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,
λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και 
κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.




Ημερομηνία:      ……….20……
Ο – Η Δηλ.
(Υπογραφή)
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως. 
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

